Case ID: 1198544
Sentence 34: İbtidai istintaq zamanı dindirilmiş məhkəmə zamanı ifadəsi elan edilərək tədqiq edilmiş Şahid9 ifadə verərək göstərmişdir ki, oğlu İsa 2012-ci il tarixdə Lalə Faxrətova ilə ailə həyatı qurmuş, nikahlarından iki övladları vardır; x xxxx 2019-cu il tarixdə oğlu İsa, qudası Əmin və İsanın qaynı Ruslan qardaşı qızının x xxxx 2019-cu il tarixdə Naxçıvanda keçiriləcək toyunda iştirak etmək üçün Naxçıvana gəlmiş, Naxçıvana gələndə o, Ruslanın qolunda sarıq görmüş, soruşduqda Ruslan ona qolunun sındığını, gipsdən çıxarıldığı halda ağrıdığını, ona görə qolunu işlətmədiyini bildirmiş, Ruslangil xx xxxx 2019-cu il tarixə kimi Naxçıvanda onlarda qalmış, Ruslan hətta onlarda qaldığı müddətdə yemək yeyən zaman çörək qırıb yeyə bilməmiş, sağ əlindən istifadə etməmiş, o, özü bir neçə dəfə Ruslana “dürmək” hazırlayıb vermiş, xx xxxx 2019-cu il tarixdə oğlu İsa ona zəng edib Ruslanın öldüyünü demiş, gəlini Lalə onunla birlikdə Naxçıvanda olmuş, o, əri və gəlini Lalə, digər qohumlarının hamısı həmin günü Naxçıvandan Bakıya, oradan birbaşa Ucara getmişlər, orada ona Ruslan boğazından bıçaq xəsarəti nəticəsində öldüyü məlum olmuş, Ruslanın yas mərasiminin üçü günü yasda Şahanəyə diqqət yetirdikdə Şahanə əri ölmüş qadın kimi özünü aparmadığını, özünü qəribə apardığını, küncdə bucaqda anası ilə gizlin gizlin danışdığını müşahidə etmiş, Şahanənin bu hərəkətləri onun diqqətini cəlb etmiş, yasda Şahanə Ruslanın əmisinin evinin ikinci mərtəbəsinə anası ilə birlikdə çıxmış, o, sonuncunun arxasınca ikinci mərtəbəyə çıxmış, Şahanə uşağını yedizdirmiş, o, ikinci mərtəbəyə çıxmış, Şahanə onu görən kimi o, sonuncuya heç bir söz demədən: “Zərifə xala, səndə məndən şübhələnirsən ki, Ruslanı mən öldürmüşəm”,sözlərini demiş, o, Şahanəyə: “Yox, şübhələnmirəm, sən onun ailəsisən, sən bilməlisən ki, nə olubdur”,demiş, Şahanə ona: “Ruslan məndən şübhələnirdi, telefonumu alıb telefonuma baxırdı”, - sözlərindən başqa heç bir söz deməmiş, Ruslanın telefonuna niyə baxması barədə bir söz deməmiş, onun bu barədə Şahanəyə sual vermək ağlına gəlməmiş, bundan sonra aşağı düşüb oğlu İsanı yanına çağırıb İsaya: “Ruslanın başına nə iş gəlibsə, gəlinin xəbəri var, sən get bir onu danışdır”, - sözlərini demiş, bundan sonra İsa Şahanə ilə danışmış, Şahanə İsaya hadisə barədə danışaraq bildirmişdir ki, xx xxxx 2019-cu il tarixdə saat 23:30 radələrində Ruslan evə gəlib mətbəxdə çörək yedikdən sonra yatmağa getmiş, qonaq otağında olan zaman Ruslan arvadı Şahanəni çağırıb telefonuna baxmış, telefonunda heç nə tapa bilməmiş və telefonu Şahanəyə vermiş, Şahanə telefonu götürüb yataq otağına getmiş, bir qədər sonra Ruslan yenidən Şahanəni yanına çağırmış, telefonuna təzədən baxsa da, heç nə tapmamış, Şahanəyə: “Sən mənə xəyanət edirsən, sabah səndən boşanacam”, - demiş, bundan sonra Şahanəyə otaqdan çıxmasını bildirmiş, hadisə günü səhər Şahanə uşağına yemək verməyə duranda mətbəxdən bıçağı götürüb Ruslanın otağına getmiş, Ruslanı yuxudan oyadıb Ruslana: “Mənimlə boşansan özümü öldürəcəm”, - demiş, bıçaq Şahanənin əlində olmuş, Ruslan Şahanəni itələyib otaqdan çıxardan zaman yerə yıxılmış və bıçaq Ruslanın boğazına batmış, oğlu İsanın sözlərinə görə bütün bunları Şahanə onun oğlu İsaya danışmışdır.İbtidai istintaq zamanı dindirilmiş məhkəmə zamanı ifadəsi elan edilərək tədqiq edilmiş Şahid8 göstərmişdir ki, Şahanə ilə birlikdə Yeni Günəşli qəsəbəsində yerləşən 275 nömrəli tam orta məktəbdə oxumuş, onunla münasibətləri həmişə yaxşı olmuş, aralarında dava-dalaş, mübahisə olmamışdır; o, Şahanə ilə Günəşli qəsəbəsində ata evi ilə yaxınlıqda, qonşuluqda yaşamışdır; Şahanə 2012-ci ildə öz qohumuna ərə getmiş, sonuncunu sevmədən, qohum olduğuna görə ailə həyatı qurmuşdur; Şahanə ailə həyatı qurandan sonra da onların telefon əlaqəsi olmuş, söhbət zamanı Şahanə ona ərinə xəyanət etdiyini, xəyanət etdiyi oğlanlara öz adını Nuranə kimi dediyini bildirmişdir; Şahanə görüşdüyü oğlanlarla adətən öz deməsinə görə əri, qayınata və qayınananası evdə olmayan zamanlarda evlərində görüşmüşdür; o, 2017-ci ilin sonunda Şahanədən incimiş, buna səbəb isə onun instaqram sosial şəbəkəsində tanış olduğu Qasım adlı oğlanla Şahanə onun xəbəri olmadan ona xəyanət edərək danışması olmuşdur; Qasımın soyadı, ata adı dəqiq ünvanını bilməmiş, mobil nömrəsini xatırlamır; Şahanə ona ancaq əri istədikdə onunla cinsi əlaqədə olduğunu demişdir; bir ildən artıq müddətdir ki, Şahanə ilə münasibəti yoxdur; Şahanənin deməsinə görə əri Ruslanı birinci övladı olduqdan sonra aldatmış, aldatdığı şəxslərin adlarını bilməmişdir; Şahanənin gəzdiyi oğlanlardan X8 21 yaşında maşın vurub öldürmüş, səhv etmirsə, hadisə 2016-cı ilin oktyabr ayında olmuşdur; Şahanə onunla Əsgərin dəfn olunduğu Əmircan qəsəbəsində təzə qəbiristanlığa qəbri ziyarətə getmiş, qəbir daşının üstündə həmin şəxsin adı yazıldığından ad yadında qalmışdır; bundan sonra Şahanə dediyinə görə bir müddət kiminləsə danışmamışdır; Şahanə Əsgərdən sonra evli sarışın bir oğlanla sevgili olmuş, həmin oğlanla da evlərində görüşmüşdür; həmin sarışın oğlanın başı bağlı arvadı Şahanə ilə ərinin münasibətini bilmiş, həmin qadın Şahanənin əri ilə münasibətdə olduğuna görə Şahanənin evinə gəlmiş, Şahanə hamıya adını Nuranə kimi dediyinə görə, həmin qadına da evlərinə səhv gəldiyini, Nuranə adında qadın həmin evdə yaşamadığını demişdilər; Şahanənin dediyinə görə həmin oğlan taksi sürücüsü olmuş, onunla taksi ilə harasa gedəndə tanış olmuşlar; sarışın oğlanın adı, səhv etmirsə, Elçin olmuş, lakin başqa anket məlumatları barədə heç bir məlumatı olmamışdır; Şahanə əsasən instaqram sosial şəbəkəsində oğlanlarla tanış olmuş, hazırda onun istifadəçi adını bilmir, tez-tez dəyişmiş, düz xatırlayırsa “Nura92” adında girmiş və digər xatırlamadığı adlarla da instaqrama girmişdir; Şahanə onunla telefonda danışan zaman ilk dəfə tanış olduğu adını bilmədiyi oğlanı evə çağırdığını, həmin oğlanın onunla cinsi əlaqədə olandan sonra evdən qızılını, səhv etmirsə, nişan üzüyünü oğurladığını demişdir; Şahanə də bu barədə heç kimə heç bir söz deyə bilməyəcəyini, dediyi halda evə gələn oğlanla münasibətinin ortaya çıxacağından ehtiyat etmişdir; Şahanə ona bir oğlanla evdə cinsi əlaqədə olan zaman qayınanasının evə gəldiyini, oğlanı öz yataq otağında gizlətdiyini, qayınanası otağa və ya tualetə girən zaman evdən oğlanı çıxardığını demişdir; Şahanənin sevgililəri barədə kiminsə məlumatı olmamışdır; Şahanənin ona əsasən öz evində qayınanasının otağında oğlanla görüşdüyünü, evli olduğunu oğlanlara demədiyini, oğlanlara ərinin öldüyünü dediyini bildirmişdir.